ཉི་མ་ནུབ་ཕྱོགས་སུ་ཆུ་ཚོད་གཅིག་ཙམ་བསྐྱོད་རྗེས་རི་གཟར་མོ་དང་བར་དོག་པོ་དག་རིམ་བཞིན་ཇེ་དམའ་དང་ཇེ་ཡངས་སུ་གྱུར་ནས་མཐར་རོང་མ་འབྲོག་གི་ས་ཆ་ཞིག་མིག་ལམ་དུ་ཤར་འོང་།རླངས་འཁོར་གྱི་སྒེའུ་ཁུང་ལས་རྟ་ནོར་འགའ་རེ་དང་བོང་བུ།ར་མ་སོགས་སྒོ་ཕྱུགས་རེ་ཟུང་མཐོང་བས་ཚེ་དབང་ལ་དགའ་སྐྱོ་ཟུང་དེ་སྨྲ་མི་ཤེས་པའི་ཚོར་བ་ཞིག་ཐོན་ནས་མིག་ཟུང་ལས་ཅུང་མིན་ན་མཆི་མ་འཐོར་སོང་།གལ་ཏེ་མཆི་མ་འཐོར་ནའང་མདུན་གྱི་ཁ་ལོ་བ་དང་ཟུར་གྱི་བུད་མེད་དེ་གཉིས་ཀྱིས་རྒྱབ་ན་མི་ཞིག་ཡོད་པ་གཏིང་བརྗེད་དུ་སོང་བ་ལྟར་དགའ་རྩེད་ཀྱི་སྒོ་མོ་ཡོངས་སུ་ཕྱེས་པས་མཉམ་འཇོག་བྱེད་མི་སྲིད།